На основу члана 119.став 1. тачка 1, а у вези са чланом 108. став 1 Закона о основама система образовања и васпитања (Сл. Гласник РС, бр.88/2017, 27/2018, 10/2019. и 6/2020) (даље: Закон), и чланом 82. став 1. Статута Школе, Школски одбор Музичке школе „Јован Бандур“ је на седници одржаној дана 10.01.2023. године, донео:

# ПРАВИЛНИК О МЕРАМА, НАЧИНУ И ПОСТУПКУ ЗАШТИТЕ И БЕЗБЕДНОСТИ ДЕЦЕ И УЧЕНИКА МУЗИЧКЕ ШКОЛЕ „ЈОВАН БАНДУР“

# ЗА ВРЕМЕ БОРАВКА У ШКОЛИ И СВИХ АКТИВНОСТИ КОЈЕ ОРГАНИЗУЈЕ ШКОЛА

## I ОСНОВНЕОДРЕДБЕ

### Члан 1.

Правилником о мерама, начину и поступку заштите и безбедности деце и ученика прописују се мере, начин и поступак заштите и безбедности деце и ученика Музичке школе „Јован Бандур“ (даље: Школа) за време боравка у Школи и за време извођења свих активности које организује Школа, начин њиховог спровођења и одговорност запослених и ученика за неизвршавање одредаба овог Правилника.

Заштита и безбедност ученика и деце обезбеђују се у складу са Упутством за израду које прописује Министар просвете.

### Члан 2.

Средства за спровођење мера из члана 1. овог Правилника, на начин прописан овим Правилником, обезбеђују се у буџету јединице локалне самоуправе, у складу сачланом 189. став 1. тачка 8 Закона.

### Члан 3.

Овим правилником,обезбеђује се деци и ученицима право на заштиту и безбедност:

* у школској згради и школском дворишту;
* ван школске зграде и школскогдворишта - за време остваривања образовно-васпитног рада или других наставних и ваннаставних активности које организује Школа.

Деца и ученици имају право на заштиту и безбедност у Школи од поступака друге деце и ученика, као и запослених, родитеља, односно законских заступника и трећих лица којима се та безбедност угрожава, у складу са законом и овим Правилником.

### Члан 4.

Одељењски старешина и предметни наставници у обавези су да у свакодневном контакту са ученицима и децом, а нарочито на часовима одељењског старешине их упознају са опасностима са којима се могу суочити за време боравка у Школи и извођења других активности које организује Школа, као и са начином понашања којим се те опасност и могу избећи или отклонити.

### Члан 5.

Одредбе овог Правилника дужни су да поштују сви запослени у Школи, ученици, деца и родитељи, односно законски заступници ученика и трећа лица када се налазе у школској згради, школском дворишту или на другом месту на којем се остварује образовно - васпитни рад или друга активност у организацији Школе.

### Члан 6.

Неспровођење и непридржавање мера, начина и поступка заштите и безбедности од стране запослених, прописаних овим правилником, сматра се тежом повредом радних обавеза, за коју се води дисциплински поступак, у складу са Законом.

Свесно непридржавање правила и мера безбедности од стране ученика, прописаних овим Правилником, сматра се тежом повредом обавеза ученика, за коју се води васпитно - дисциплински поступак, у складу са Законом.

### Члан 7.

Запослени, родитељи, односно законски заступници ученика и ученици обавезни су да директору, секретару Школе, дежурном наставнику или другом овлашћеном лицу пријаве сваку појаву за коју посумњају да би могла да угрози безбедност деце и ученика.

### Члан 8.

Посебна обавеза директора је да повремено, без претходне најаве, проверава да ли се спроводе мере за остваривање заштите и безбедности деце и ученика.

Неспровођење мера безбедности и заштите деце и ученика, прописаних овим Правилником, представља разлог за разрешење директора, у складу са Законом.

### Члан 9.

Школа сарађује са државним органима, органима општине, односно локалне самоуправе и другим субјектима и надлежним институцијама са којима је таква сарадња потребна у поступку обезбеђивања и спровођења мера утврђених овим Правилником.

У смислу става 1 овог члана, Школа сарађује са следећим органима и институцијама: Министарством просвете, науке и технолошког развоја, односно Школском управом, МУП-ом, Центром за социјални рад, Домом здравља, органима општине (одсеком за саобраћај) и другим органима и организацијама у зависности од потребе.

### Члан 10.

На материју коју уређује овај Правилник сходно се примењују одредбе других општих аката Школе - Правилника о безбедности и здрављу на раду, Правилника о заштити од пожара, Правила понашања у Школи и других аката, чија је примена од значаја за остваривање заштите и безбедности деце и ученика.

## ЗАШТИТА И БЕЗБЕДНОСТ У ШКОЛСКОЈ ЗГРАДИ И ШКОЛСКОМ ДВОРИШТУ

### Члан 11.

За откључавање и закључавање улазних врата овлашћени су: чистачица и домар Школе.

Чистачица откључава главна улазна врата, свакодневно проверава стање школских просторија и дворишта и о томе обавештава директора или секретара, а у случају потребе предузима неопходне мере.

### Члан 12.

Зазакључавање улазних врата на крају радног времена задужена је чистачица, која претходно обилази просторије Школе и дворишта у смислу безбедности, затвара прозоре, гаси светла и друго.

### Члан 13.

Понашање ученика пре, за време и после одржавања наставе и других активности у Школи, улаз и излаз из Школе, дежурства, односи са другим ученицима и запосленим и друга права, обавезе и одговорности ученика које се односе на њихово понашање, уређени су актом којим се прописују правила понашања у Школи.

Обавезе дежурних наставника пре почетка наставе, за време одмора и након завршетка наставе, за време боравка ученика у Школи, уређени су актом којим се прописују правила понашања у Школи.

Обавезе одељењских старешина, наставника и свих запослених, као и родитеља, односно законских заступника ученика за време боравка у Школи и пријем и кретање лица која долазе у Школу, забрана пушења, уношења експлозивних материја и других опасних предмета,уређени су актом којим се прописују правила понашања у Школи.

Дежурни наставник дужан је да:

* дође на посао 15 минута пре почетка наставе;
* дежура у време одређено распоредом часова и на месту утврђеном посебним распоредом дежурства;
* обавести директора, секретара и шефа одсека о недоласку наставника на наставу ради обезбеђивања замене;
* уредно води књигу дежурног наставника и у њу уписује промене које су од значаја заживот и раду Школи;
* обезбеди несметано извођење наставе и стара се о понашању ученика у току свог

дежурства.

Лица која улазе у зграду Школе идентификују се увидом у лична документа (лична

карта, пасош).

## IIa Заштита од болести и повреда

### Члан 14.

Ради остваривања заштите и безбедности ученика од болести и ширења заразе, Школа педузима следеће:

1. стара се о уредности и чистоћи школских просторија и школског дворишта, у складу са санитарно-хигијенским прописима и мерама;
2. поступа по мерама надлежних органа наложеним у складу са прописима у областиздравства;
3. у случају промена код ученика које се односе на његово здравствено стање обавештава родитеља, односно законског заступника и предузима хитне мере уколико је неопходна сарадња са надлежним здравственим институцијама.

### Члан 15.

Ради остваривања заштите и безбедности ученика од повреда, Школа:

* обезбеђује набавку и коришћење школског намештаја, наставних и других средстава који су безбедни за употребу и одговарају психофизичким својствима деце и ученика;
* примењује стандарде и нормативе који се односе на школски простор, број ученика у одељењу и друге услове за обављање делатности.

Комплети за прву помоћ се налазе код чистачица .

За проверу садржине и допуну комплета из претходног става је одговорна чистачица, а телефони за хитну помоћ су видно обележени и истакнути на свим огласним таблама у Школи, а по потреби их позива дежурни наставник или спремачица и обавештава родитеља, односно законског заступника ученика о догађају, као и по потреби надлежну инспекцију.

### Члан 16.

Обавеза родитеља, односно законског заступника ученика је да ученика, односно дете чије је здравствено стање такво да може да представља опасност за друге ученике, децу и запослене, упуте на одговарајући здравствени преглед и не упућују га на наставу и друге активности које организује Школа, док не добије одговарајућу потврду лекара о здравственој способности.

## IIб Заштита од пожара, поплаве, електричне струје, удара грома и других опасних појава

### Члан 17.

Ради остваривања заштите од пожара, запослени и ученици су дужни да спроводе мере прописане Законом о заштити од пожара, других прописа који уређују ову материју, планова заштите од пожара, одлука надлежног органа јединице локалне самоуправе, Школског одбора и других органа, као и општег акта Школе којим се уређују начин, поступак и мере у области противпожарне заштите.

### Члан 18.

Ради остваривања заштите и безбедности од поплаве и изливања фекалија, домар свакодневно проверава исправност водоводних и канализационих инсталација и предузима потребне мере у случају уочених промена које могу угрозити безбедност деце, ученика и запослениху Школи.

Сви запослени и ученици обавезни су да без одлагања обавесте домара, директора или секретара о уоченим променама на водоводним и канализационим инсталацијама, које могу угрозити безбедност ученика и запослених у Школи.

### Члан 19.

Ради остваривања заштите и безбедности од електричне струје, домар свакодневно проверава исправност електричних инсталација и предузима потребне мере у случају уочених промена које могу угрозити безбедност ученика и запослених у Школи.

Сви запослени и ученици обавезни су да без одлагања обавесте домара, директора или секретара о уоченим променама на електричним инсталацијама, које могу угрозити безбедност.

### Члан 20.

Уређаји, други предмети и материје који се користе у наставном процесу, за одржавање хигијене или у друге сврхе морају се држати ван домашаја неовлашћених лица, ако могу представљати опасност по живот и здравље ученика.

### Члан 21.

Ради остваривања заштите и безбедности од удара грома, Школа редовно проверава исправност громобранских инсталација, ускладу са прописима у тој материји.

Сви запослени и ученици обавезни су да без одлагања обавесте домара, директора или секретара о уоченим променама на громобранским инсталацијама, које могу довести у питање њихово функционисање.

### Члан 22.

Заштита и безбедност од свих других опасних ствари и појава остварује се сходно применом чл. 18 до 22 овог Правилника.

## ЗАШТИТА И БЕЗБЕДНОСТ НА ПУТУ ИЗМЕЂУ КУЋЕ И ШКОЛЕ

### Члан 23.

Директор Школе је обавезан да сарађује са органима надлежним за безбедност саобраћаја и прати стање саобраћајне сигнализације на прилазима Школи.

Сваки запослени обавезан је да о уоченим недостацима на саобраћајној сигнализацији обавести директора или секретара, који ће ради решавања проблема ступити у контакт с надлежним органима.

### Члан 24.

Заштита ученика у саобраћају обезбеђује се организовањем предавања саобраћајних стручњака, приказивањем филмова о саобраћају, разговором на часовима одељењске заједнице и родитељским састанцима.

### Члан 25.

Школа је у обавези да на почетку сваке школске године упозна родитеље са могућношћу осигурања ученика од последица несрећног случаја (незгоде) и осталих ризика који се могу евентуално десити и са условима под којима се врши осигурање. Школа је такође у обавези да, уколико постоји заинтересованост родитеља, буде посредник између њих и осигуравајуће организације, како би родитељ, уплатом премије осигурања, омогућио свом детету заштиту од свих ризика у свакодневном животу (у Школи, на путу кућа - школа, екскурзији, и сл).

## ЗАШТИТА И БЕЗБЕДНОСТ ВАН ЗГРАДЕ ШКОЛЕ

## И ШКОЛСКОГ ДВОРИШТА, ЗА ВРЕМЕ ОСТВАРИВАЊА ОБРАЗОВНО-ВАСПИТНОГ РАДА И ДРУГИХ АКТИВНОСТИ КОЈЕ ОРГАНИЗУЈЕ ШКОЛА

### Члан 26.

На остваривање заштите и безбедности деце и ученика за време боравка на екскурзији или настави у природи, као и за време извођења неке друге активности ван зграде Школе и школског дворишта, примењују се основне одредбе овог Правилника, а сходно се примењују одредбе Правилника о остваривању заштите и безбедности деце и ученика у згради Школе и школском дворишту.

## IVa Заштита и безбедност ученика за време извођења екскурзије

### Члан 27.

Екскурзија као облик образовно-васпитног рада, изводи се у складу са школским програмом, који је донет на основу одговарајућег важећег наставног плана и програма, годишњим планом рада Школе, програмом за организовање екскурзије и наставе у природи и одговарајућим подзаконским актом.

Екскурзија и настава у природи се може изводити након добијене сагласности Савета родитеља Школе.

### Члан 28.

Приликом избора понуђача за извођење екскурзије Школа ће посебну пажњу посветити његовој оспособљености за остваривање заштите и безбедности ученика за време активности која се организује.

Уговор који се закључује за извођење екскурзије мора да садржи посебне ставке које се односе на предузимање мера заштите и безбедности ученика.

Оспособљеност понуђача за остваривање заштите и безбедности ученика односи се нарочито на:

1. поседовање одговарајуће лиценце за рад;
2. кадровску и техничку опремљеност за организовање путовања и ученика;
3. кадровску и техничку опремљеност за остваривање заштите и безбедности ученика у објекту у којем су смештени (физичко и техничко обезбеђење објекта, обезбеђена медицинска помоћи друго);
4. квалитет исхране ученика;
5. контрола техничке исправности превозног средства, одстране МУП-а, Одељење саобраћајне полиције, пре самог поласка на путовање.

Смештај ученика на екскурзији мора бити обезбеђен само у објектима који испуњавају услове за извођење ових облика образовно-васпитног рада.

## IVб Заштита и безбедност ученика за време одласка и учешћа на такмичењима, манифестацијама и сличним дешавањима

### Члан 29.

За сваки одлазак ученика на такмичење, манифестацију и сл. директор Школе одређује вођу пута, који се стара о томе да превоз ученика буде безбедан и у складу са Законом, као и боравак, односно смештај ученика на датом такмичењу, односно манифестацији.

На заштиту ученика из чл.29, став 1 Правилника сходно се примењују правила о организацији путовања, смештаја и боравка ученика из чл. 28 овог Правилника.

## IVв Обавезе Школе у заштити деце и ученика од дискриминације, насиља, злостављања, занемаривања, страначког организовања и деловања као и понашања које вређа углед, част или достојанство

### Члан 30.

Остваривању овог вида заштите и безбедности ученика служе поштовање одредаба правила понашања у Школи и активности Стручног тима за заштиту од дискриминације, насиља, злостављања и занемаривања, односно понашања које вређа углед, част или достојанство.

### Члан 31.

У Школи су забрањене дискриминација и дискриминаторско поступање, којим се на непосредан или посредан, отворен или прикривен начин, неоправдано прави разлика или неједнако поступа, односно врши пропуштање (искључивање, ограничавање или давање првенства), у односу на лице или групе лица, као и на чланове њихових породица или њима блиска лица на отворен или прикривен начин,а који се заснива на раси, боји коже, прецима, држављанству, статусу мигранта,односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основима утврђеним законом којим се прописује забрана дискриминације.

Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лица која се налазе у неједнаком положају.

***Забрана насиља, злостављања и занемаривања***

### Члан 32

У Школи је забрањено физичко, психичко, социјално, сексуално, дигитално и свако друго насиље, злостављање и занемаривање запосленог, детета, ученика, одраслог, родитеља односно другог законског заступника или трећег лица у Школи.

Под насиљем и злостављањем подразумева се сваки облик једанпут учињеног, односно понављаног вербалног или невербалног понашања које има запоследицу стварно или потенцијално угрожавање здравља, развоја и достојанства личности детета, ученика и одраслог.

Занемаривање и немарно поступање представља пропуштање установе или запосленог да обезбеди услове за правилан развој детета,ученика и одраслог.

***Забрана понашања које вређа углед, част или достојанство***

### Члан 33.

У Школи је забрањено свако понашање запосленог према детету, ученику и одраслом; детета, ученика и одраслог према запосленом ; родитеља, односно другог законског заступника или трећег лица према запосленом; запосленог према родитељу, односно другом законском заступнику; детета, ученика и одраслог према другом детету, ученику или одраслом,којим се вређа углед, част или достојанство.

Директор школе дужан је да у року од три дана од дана сазнања за повреду забране из става 1.овог члана предузме одговарајуће активности и мере у оквиру надлежности школе.

***Забрана страначког организовања и деловања***

### Члан 34.

У Школи је забрањено страначко организовање и деловање и коришћење простора Школe у те сврхе.

## ЗАВРШНЕ ОДРЕДБЕ

### Члан 35.

Правилник ступа на снагу осмог дана од дана објављивања на огласној табли Школе.

Овај Правилник објављен је на огласној табли Школе 11.01.2023.године.

Ступио на снагу 19.01.2023.године

Председник Школског одбора